**ÚJ NEMZETI KIVÁLÓSÁG PROGRAM (ÚNKP) – 2017/2018-aS TANÉV – GYIK**

**A „B” KERETHEZ KAPCSOLÓDÓ GYAKRAN ISMÉTELT KÉRDÉSEK ÉS VÁLASZOK (GYIK)**

1. Hol érhetem el a pályázati kiírást?

* <https://www.elte.hu/unkp>

1. Pályáztam a Nemzeti Tehetség Program 2017. évi „Nemzet Fiatal Tehetségeiért Ösztöndíj” c. pályázatra, de még nincs döntés. Pályázhatok ÚNKP ösztöndíjra?
   * Amennyiben még nem támogatott az NTP-NFTÖ-17 pályázaton, úgy pályázhat. Mindkét ösztöndíj elnyerése esetén választania kell, hogy melyiket kívánja igénybe venni. Kérjük azonban, hogy mindenképpen tájékozódjon az esetleges összeférhetetlenségről az NTP pályázati kiírásában is!
2. Pályázhatok-e, ha államilag támogatott ösztöndíjas doktorandusz vagyok?
   * Igen, ugyanakkor fontos tudni, hogy az ÚNKP ösztöndíj keretében finanszírozott kutatás a doktori tanulmányok által megkövetelt kutatómunkához kapcsolódhat, de azon felüli extra kutatási tevékenységnek kell lennie.
   * A pályázat benyújtásakor kérünk csatolni egy nyilatkozatot, melyben arról nyilatkozik, hogy ezt a kutatási tervet csak az ÚNKP-pályázatban adta le.
3. Milyen dokumentumokat kell benyújtanom a pályázat részeként?

* A Pályázati Kiírás elolvasása mellett kérjük az [www.elte.hu/unkp](http://www.elte.hu/unkp) honlapon található ellenőrző lista (ld. UNKP\_B keret\_ellenorzo lista palyazoknak.doc) áttekintését, amely az intézményspecifikus kötelező dokumentumokat tartalmazza! Figyelem: hiányos vagy nem megfelelő formátumú pályázat beadása formai elutasítást von maga után!

1. Hová kell küldenem a pályázatomat?
   * Postai úton az ELTE **Egyetemi Doktori Tanács elnökének** címezve, ajánlott, elsőbbségi küldeményként kell benyújtani (ELTE 1053 Budapest, Egyetem tér 1-3.), valamint elektronikusan (e-mailhez csatolva) az [unkp.posztgradualis@rk.elte.hu](mailto:unkp.posztgradualis@rk.elte.hu) címre (ld. UNKP\_B keret\_ellenorzo lista palyazoknak.doc fájlt a [www.elte.hu/unkp](http://www.elte.hu/unkp) oldalon). CD-n/DVD-n nem szükséges beküldeni a pályázati anyagot!
2. Milyen esetben pályázhatok Továbbfutó státuszra?

* Továbbfutó státuszt azok a doktori hallgatók kaphatnak, akiknek szakmai záró beszámolóját „kitűnően megfelelt” minősítéssel fogadta el a bírálóbizottság. Nem nyújthat be Továbbfutó pályázatot doktorjelölt, a 2016/2017-es tanévben harmadéves doktori hallgató, illetve azok, akiknek ösztöndíját részben vagy egészben saját forrásból finanszírozta az ELTE. Utóbbiakat már külön értesítettük. Fontos tudni, hogy Továbbfutó státuszra pályázni és egyidejűleg új pályázati anyagot benyújtani ugyanarra a pályázati kódra nem lehetséges! A továbbfutó státuszra történő egyszerűsített pályázat beadási határideje 2017. június 6-a.

1. Milyen igazolást kell beadni a publikációkról?
   * Az elmúlt 5 év MTMT-beli publikációs listáját, illetve ennek hiányában a kutatás témájához kapcsolódó legfontosabbnak vélt publikáció(ka)t kérjük csatolni. Elektronikusan is elérhető publikációk esetében elegendő az MTMT hivatkozás linkjét feltüntetni a Pályázati Adatlapon.
2. A Pályázati Adatlap mellékleteiben a megadott sablonokat kötelező használni a pályázás során?
   * Igen.
3. Amennyiben jelenleg nem állok a felsőoktatási intézménnyel doktori hallgatói vagy doktorjelölti jogviszonyban, amely jogviszony az ösztöndíjas jogviszony előfeltétele, úgy pályázhatok-e?
   * Igen. 10 hónapos ösztöndíjpályázat esetén legkésőbb 2017. szeptember 20-ig kell az ösztöndíjas jogviszony alapjául szolgáló doktori hallgatói vagy doktorjelölti jogviszonyt létesíteni az ELTE-vel.
   * Igen. 5 hónapos ösztöndíjpályázat esetén legkésőbb 2018. január 31-ig kell az ösztöndíjas jogviszony alapjául szolgáló doktori hallgatói vagy doktorjelölti jogviszonyt létesíteni az ELTE-vel.
4. Doktorjelölt leszek 2017 őszén, de még nem létesítettem doktorjelölti jogviszonyt. Az intézmény doktori tanácsa lehet, hogy csak 2017. szeptember 20. után ül össze, később is benyújthatom a doktorjelölti jogviszony igazolásomat?
   * Nem, amennyiben 10 hónapos ösztöndíjpályázatot nyújtott be. Ebben az esetben 2017. szeptember 20-ig minden ösztöndíjas jogviszony feltételeként szolgáló jogviszonyt (hallgatói, doktorjelölti, oktatói, kutatói munkavégzésre irányuló jogviszony-, vagy oktatói, kutatói munkavégzésre irányuló egyéb jogviszony) igazolni szükséges.
   * Igen, amennyiben 5 hónapos ösztöndíjpályázatot nyújtott be. Ebben az esetben legkésőbb 2018. január 31-éig kell igazolni a doktorjelölti (vagy doktori hallgatói) jogviszonyt, az ösztöndíjas státusz pedig 2018. február 1. és 2018. június 30. között jönne létre.
5. Doktorjelölti pályázatot szeretnék benyújtani, de lehet, hogy az ösztöndíjas időszak 10 hónapja alatt megszerzem a doktori fokozatot. Ezzel elesek az ösztöndíjtól?
   * Sajnos igen. Mivel a doktori fokozat megszerzésével megszűnik doktorjelölti jogviszonya, az ösztöndíj folyósítása megszűnik.
6. Kevés a hely a Pályázati Adatlapon, lehet-e formázni?
   * Csak annyiban, hogy a cellák méretét megnövelje annak érdekében, hogy a papíralapú példányon is olvasható legyen minden információ.
7. Hogyan tudom igazolni a konferencia-részvételt, szabadalmat, tudománynépszerűsítő stb. tevékenységet?
   * Tanúsítvánnyal, illetve amennyiben kutatási tevékenységéről nem rendelkezik tanúsító dokumentummal, akkor a tevékenység Pályázati Adatlap megfelelő cellájában történő szöveges feltüntetésével.
8. Rektor úr személyesen írja alá az intézményi szándéknyilatkozatokat?
   * Az intézményi szándéknyilatkozatot az illetékes kar dékánja fogja aláírni. Kérjük, legyen kedves eljuttatni az előre kitöltött nyilatkozatot dékán úr titkárságára aláírás céljából az alábbi időpontok valamelyikében:

2017. május 22. hétfőig 🡪 május 24. szerda 12:00 utáni átvételre

2017. május 29. hétfőig 🡪 május 31. szerda 12:00 utáni átvételre

**FELHÍVJUK a pályázók figyelmét, hogy az intézményi szándéknyilatkozatot aláírásra legkésőbb május 29-éig le kell adni az illetékes Dékáni Hivatalban!**

1. Doktori, doktorjelölti pályázat esetén mit kell beírni a Pályázati Adatlap szak/szakpár cellájába?
   * Az adott Doktori Iskola nevét (de nem a doktori programot).
2. A 40 éves korhatár csak a fiatal oktatói és kutatói pályázókra vonatkozik?
   * Igen.
3. A Magyar Posta helyett lehet-e az egyetem belső postájával beküldeni a pályázatokat?
   * Nem. A Pályázati Kiírás szerint kizárólag postai úton, ajánlott elsőbbségi küldeményként vagy futárszolgálattal (pl. DHL, GLS, FedEx) van lehetőség benyújtani a pályázatokat. Személyes átadásra, illetve a belső posta igénybevételére nincsen lehetőség.
4. Az ösztöndíjas jogviszony létrejötte után módosíthatom a kutatási tervemet, illetve címemet?

* Nem, tartalmi módosításra nincsen lehetőség az ösztöndíj elnyerését követően. Önnek azt a kutatást kell végrehajtania, amelyre odautalta önnek a támogatást a bírálóbizottság.

1. A dologi keretemből tervezhetek-e olyan részvételt utazáson/konferencián/képzésen, ami kívül esik a pályázati keretidőn?
   * Nem. Kizárólag az ösztöndíjas időszakra vonatkozó keretidőn belüli igény megvalósítható.
2. A dologi keretemből szervezett utazást/konferencia részvételt/képzést és a hozzá kapcsolódó regisztrációt nekem kell majd lebonyolítanom?
   * Nem, az Egyetem Közbeszerzési/Beszerzési Osztálya intézi.
3. A dologi keretemből a könyveket és irodaszereket magamnak kell-e majd megvennem?
   * Nem, az Egyetem Közbeszerzési/Beszerzési Osztálya intézi.
4. A dologi keretemből igényelt könyvek, informatikai eszközök, műszaki cikkek, stb. az enyéim lesznek?

* Nem. A javak az egyetem tulajdonát fogják képezni és beérkezésük után (várhatóan 1-4 hónapos átfutási idővel kell számolni!) az ön rendelkezésére fognak állni, de csak az ösztöndíjas jogviszony végéig.

1. Milyen ütemezésben történik az ösztöndíj kifizetése?

* Két részletben történik. Az őszi félévre esedékes ösztöndíjat decemberben, a tavaszi félévre esedékes ösztöndíjat márciusban utalja az egyetem.

1. Az ösztöndíj adó- és járulékköteles?

* Nem.

1. El kell majd számolnom az ösztöndíj felhasználásával?

* Nem, az ösztöndíj szabadon felhasználható.

1. Jogosult vagyok egyidejűleg ÚNKP ösztöndíjra és a „normál” doktoranduszi ösztöndíjra (magyar állami ösztöndíjasok esetében)?

* Igen, a kettő nem zárja ki egymást.

1. Megszűnhet-e az ösztöndíjas jogviszonyom?

* Igen. A Pályázati Kiírás 21.3.1 pontja értelmében: Amennyiben az ösztöndíjas az Ösztöndíjszerződésben foglaltakat nem, vagy nem megfelelően teljesíti, a fogadó felsőoktatási intézmény dönthet a támogatás visszavonásáról, valamint a korábbi kifizetések kapcsán jogosulatlanul igénybevett támogatást állapíthat meg. Jogosulatlanul igénybevett támogatás esetén (az államháztartásról szóló törvény végrehajtásáról szóló 368/2011. (XII. 31.) Korm. rendeletben foglaltaknak megfelelően) a visszafizetési kötelezettség az ösztöndíjas számára a jogosulatlanul folyósított támogatás összegére terjed ki. Ez esetben az ösztöndíjas jogviszony a fogadó felsőoktatási intézmény támogatás visszavonásáról szóló döntésének írásbeli értesítése napján szűnik meg, melytől számított 30 napon belül a kutatási tevékenység megvalósításáról szakmai záró beszámolót kell benyújtania a fogadó felsőoktatási intézmény rektorához, melyet a fogadó felsőoktatási intézmény 30 napon belül szakértő(k) felkérésével értékel.